En fodboldspiller er meldt til politiet for blufærdighedskrænkelse, i forbindelse med en fodboldkamp mod Blokhus FC. Spilleren tissede ved en bane, hvilket medførte sure naboer fra en nærliggende villa.

En fodboldspiller fra Viborg, er meldt til politiet for blufærdighedskrænkelse. Det skriver Viborg Stifts Folkeblad. I forbindelse med en fodboldkamp mellem Blokhus FC og Viborg, tissede en af spillerne fra Viborg lige udenfor banen. Banen ligger forholdsvist tæt på et villakvarter. En beboer i en af villaerne nær banen, bankede på ruden, da spilleren tissede, hvilket medførte en hel del grin hos holdkammeraterne. Imidlertid er spilleren nu politianmeldt. Det er ikke første gang, at beboerne i det nærliggende villakvarter, er sure over at banen - en kunstgræsbane - er placeret så tæt på villaerne.